recursal/Fanatic-Fandom huggingface dataset:
KH

Karbonatna tvrdoća (KH) je mera alkalnosti vode usled prisustva karbonatnih i bikarbonatnih anjona. Izražava se kao delovi kalcijum-karbonata u milion delova rastvora (ppm) ili kao KH pri čemi je 1 KH = 17.848 mg/l CaCO3. Ova tvrdoća se naziva i prolazna jer se može ukloniti prokuvavanjem vode. Tom prilikom se taloži kamenac na sudu koji se sastoji od kalcijum i magnezijum karbonata. Ovo je proces omekšanja vode. Kišnica važi za meku vodu i dosta je slična destilovanoj vodi. Neke ribice bolje podnose mekšu a neke tvrđu vodu pa pri tom treba voditi računa pri dodavanju više vrsta u isti akvarijum.
Kategorija:Parametri
Proserpinaca palustris

Proserpinaca palustris je biljka sa veoma zanimljivim nareckanim, testerastim listovima, koji u dobrim uslovima mogu dobiti bakarno crvenkastu boju. Njena visina dostiže maksimalno 10-40cm, a grananje u širinu ide od 5-15cm.

Voli jako svetlo. Ukoliko je intezitet svetla slabiji biljka će da se izdužuje i neće imati pravu formu, a ni crvenkasti kolorit.

Jedna od zahtevnijih biljaka. Podloga u koju se sadi trebalo bi da je veoma bogata sa hranljivim materijama, dodavanje CO2 je neophodno ukoliko želimo da nam ova biljka uspešno raste. Zahteva jako kvalitetnu vodu sa konstantnim parametrima.

Matična biljka pored sebe daje nove izdanke koji se šire okolo. Može se rasaditi svaka nova jedinka na željeno mesto u akvarijumu. Spororastuća je vrsta biljke.

Može da se sadi kao zasebna jedinka ili u manjoj grupi, u srednjem ili zadnjem planu akvarijuma. Vrlo interesantna zbog svog kolorita i lepih listova. Odlična kao kontrast drugim žbunastim biljkama.

Preuzeto sa:
http://www.akvarioland.com/Biljke%20prednjeg%20plana/Srednji%20plan/Srednji\_plan/Proserpinaca\_palustris.html
Kategorija:Slatkovodne biljke
Kategorija:Crvena
Kategorija:Prednji plan
Kategorija:Srednji plan
Fantom tetra

Fantom tetra (Megalamphodus megalopterus) potiče iz Brazila, Bolivije. Telo joj je svetlo sive boje sa izraženom crnom flekom. Peraja mužjaka su crna, kao i leđno peraje kod ženke. Kod ženke grudno, analno i karlično peraje imaju crvenkastu boju. Mužjaci su izrazito teritorijalni i brane svoj prostor od ostalih tako što se šepure, šireći svoja leđna i analna peraja, dobijaju i intezivniju boju.

Sve tetre su jatašice pa ih je potrebno držati u jatu od najmanje 5 jedinki kako bi formirale jato i mogle normalno funkcionisati. Ako su ribice u jatu neće se plašiti drugih većih ribica, biće manje pod stresom, a time i ređe obolevati. Preporuka je držati tetre u akvarijumu od najmanje 50l. Jako vole gusto zasađeno bilje kako bi se mogle zavlačiti i sakrivati, pogotovo u vreme parenja. Nisu izbirljive po pitanju hrane. Prihvatice sve vrste suvih hrana u obliku granula, listića i sl. Mogu se hraniti i živom i smrznutom hranom za slatkovodne ribice.
Kao i sve tetre, miroljubive su pa se mogu držati sa ostalim doboćudnim tropskim ribama (npr. sve tetre, dvodihalice, živorotke, svi standarno veliki čistači).

Preuzeto sa:
http://www.akvarioland.com/Fantom\_tetra.html
Kategorija:Tetra
Kategorija:Slatkovodna ribica
Kategorija:Ikrašica
Echinodorus cordifolius

Echinodorus cordifolius je biljka sa krupnim zelenim listovima, na dugim lisnim drškama, skupljeni u rozetu. Njena visina dostiže maksimalno 20-40cm, a grananje u širinu ide od 15-30cm.

Voli jako ili umereno svetlo.

Pripada manje zahtevnim biljkama. Podloga u koju se sadi trebalo bi da je bogata sa hranljivim materijama, dodavanje CO2 nije neophodno ali se preporučuje ukoliko želimo da nam ova biljka uspešno raste. Ako ima dobre uslove može nas nagraditi cvetom bele boje koji se na dugačkoj dršci pruža iznad površine vode.

Način razmnožavanja je vrlo zanimljiv. Biljka kada cveta, iz osnove cvetne drške pušta mlade listiće i na kraju obrazuje i koren. Kada poraste do određene veličine, novonastala jedinka se odvaja i sadi na željeno mesto. Brzina rasta se može označiti kao srednja.

Sadi se u većim akvarijumima u zadnjem planu ili se u akvarijumima srednje veličine postavlja kao centralna biljka u srednjem planu. Ukoliko se odlučimo za ovu biljku izgledaće podjednako atraktivno bilo da je sadimo u srednjem ili u velikom akvarijumu, spada u grupu biljaka koje se razvijaju srednjom brzinom, a zbog jednostavnih zahteva za održavanjem preporučuje se početnicima.

Preuzeto sa:
http://www.akvarioland.com/Biljke%20prednjeg%20plana/Srednji%20plan/Srednji\_plan/Echinodorus\_cordifolius.html
Kategorija:Slatkovodne biljke
Kategorija:Srednji plan
Microsorum pteropus

Microsorum pteropus je je vrsta paprati sa izduženim listovima, izražene nervature. Listovi su otporni na napade ribica. Njena visina dostiže maksimalno 15-30cm, a grananje u širinu ide od 12-20cm.

Voli zasenu, odnosno slabije svetlo. Preporuka je da se sadi u senci drugih biljaka, jer tada će imati optimalne uslove za svoj rast i razvoj.

Spada u red nezahtevnih biljaka, laka je za gajenje, nije neophodno prihranjivanje i CO2, mada se uvek preporučuje radi boljeg napredovanja biljke. Sadi se kao vrste iz roda Anubias, tako što se veže za panj ili kamen sa koncem, vremenom konac istrune, a za to vreme se korenje prihvatilo za površinu na koju smo je vezali. Ne preporučuje se sadnja u podlogu, jer rizom može da istruli ako nije ostavljen slobodan iznad.

Biljka se razmnožava jednostavnim deljenjem, tako što se odseče deo matične biljke koji sadrži rizom i nekoliko listića. Odsečeni deo predstavlja novu mladu biljku koju sadimo na željeno mesto. Može se razmnožavati tako što će na starijim razvijenijim listovima da se formiraju mlade biljke, kada ovi novi pelceri puste korenčiće mogu da se odvoje od matične biljke i zasade zasebno. Spororastuća je vrsta.

Najčešće se sadi – vezuje na panj ili kamen u srednjem delu akvarijuma, ali se takođe može naći i u senci visokih biljaka zadnjeg plana.

Preuzeto sa:
http://www.akvarioland.com/Biljke%20prednjeg%20plana/Srednji%20plan/Srednji\_plan/Microsorum\_pteropus.html
Kategorija:Slatkovodne biljke
Kategorija:Srednji plan
Ozon

Ozon predstavlja jedan od oblika u kojima je molekul kiseonika prisutan na Zemlji. NAstaje dejstvom UV zračenja na dvoatomni kiseonični molekul koji podleže homeolitičkoj disocijaciji. Tako se dobijaju dva atoma kiseonika sa nesparenim elektronom koji su inače poznati kao nascentni kiseonik. Ovaj nascentni kiseonik reaguje sa dvoatomnim molekulom kiseonika dajući ozon. Ozon kao nestabilniji se raspada nazad do nascentnog kiseonika i molekula kiseonika. Ovo je povratna reakcija koja traje dok se ne pojavi nešto što će reagovati sa nascentnim kiseonikom, u našem slučaju mikroorganizam ili nečistoća. Uređaji koji proizvode ozon se zovuozonizatori i rade na principu cepanja molekula kiseonika UV lampom. Ovako nastao oyon se meša sa vodom i odmah reaguje sa prisutnim nečistoćama tako da za razliku od rezidualnog hlora kod hlorisanja nema rezidualnog ozona u vodi. Jedina mana ozonizacije je viša cena nego kod hlorisanja zbog kraćeg veka UV lampi za ozonizaciju.
Kategorija:Parametri
Makrakanta

Makrakanta (Botia macracantha) potiče sa Bornea i Sumatre. Jedinke mogu da porastu i do neverovatnih 15 cm. Telo im je izuzetno vretenasto. Jedna od najatraktivnijih botija. Oker je boje sa crnim prugama. Za razliku od ostalih ribica botije nemaju krljušt i zbog toga su dosta podložnije bolestima. Preporučuje se da se drže na temperaturama od 24 - 30°C. Traže blago kiselu pH, između 5 - 7. Ume da pravi problem u akvarijumu, širokolisne biljke buši i može maltretirati ribice do smrti kada dostigne maksimalnu veličinu.

U prirodi se hrani puževima, dok u akvarijumskim uslovima može pored puževa jesti i granuliranu hranu i sl. Obavezan je poklopac jer često iskače iz akvarijuma. Može se kombinovati sa krupnijim ribicama poput skalara i sl. Izuzetno je aktivna i živahna ribica.

Preuzeto sa:
http://www.akvarioland.com/Makrakanta.html
Kategorija:Slatkovodna ribica
Kategorija:Ikrašica
Kategorija:Botije
Javanska mahovina

Taxiphyllum barbieri je biljka u formi mahovine, bez korena i stabla. Poznata kao javanska mahovina. Njena visina dostiže maksimalno 3-10cm, a grananje u širinu ide od 5-10cm.

Tolerantna vrsta biljke po pitanju svetla, može da raste i pod osvetljenjem slabijeg i jačeg intenziteta. Pri jačem svetlu ima svetliju boju listića.

Nezahtevna biljka. Podloga i dodavanje CO2 ne igraju bitnu ulogu kada je u pitanju rast ove biljke. Pomoću konca se pričvrsti na željenu dekoraciju (kamen,panj), vremenom konac istruli a mahovina ostaje lepo prihvaćena za podlogu. Često se nakupe na nju nečistoće u akvarijumu pa je potrebno s vremena na vreme izvaditi zajedno sa dekoracijiom i isprati.

Razmnožavanje je jednostavno i ne zahteva posebnu pažnju akvariste, listovi (talusi) kad dostignu određenu veličinu sami se razdvoje i nastaje nova biljka. Spororastuća je vrsta biljke.

Svoje mesto najčešće nalazi u prednjem planu, ili u zavisnosti od same pozicije kamenja ili panja na koju se pričvrsti.

http://www.akvarioland.com/Biljke%20prednjeg%20plana/Taxiphyllum\_barbieri.html
Kategorija:Slatkovodne biljke
Kategorija:Prednji plan
Fosfor

Fosfor (P, latinski - phosphorus) je nemetal Va grupe. Jedini stabilni izotop je P-29. Fosfor je elemenat koji je neophodan za ljudski život. Ulazi u sastav nukleinskih kiselina kao i mnogih energetskih jedinjenja unutar ćelije. Važni minerali fosfora su apatit i fosforit. Fosfor gradi niz kiselina od kojih je najvažnija fosforna kiselina (H3PO4). Jedinjenja fosfora su neophodna za život kako životinja tako i biljaka, koriste se za proizvodnju veštačkih đubriva. Ulazi u sastav kostiju i zuba (fluoroapatit), DNK i RNK (fosfodietarska veza), fosfolipidi...

Sam fosfor u elementarnom stanju je veoma toksičan i pokazuje sklonost ka svetlucanju zelenkastom svetlošću nakon što je obasjan kratkotrajno sa UV svetlošću. U pećinama gde se nalazi u elementarnom stanju prepoznaje se po zelenkastom odsjaju u mraku. Javlja se u 3 alotropske modifikacije, kao beli, crveni i crni fosfor. Beli fosfor je reaktivniji i ako dospe na kožu izaziva žive rane i nakon toga ulazi u organizam i izaziva smrt. Crveni fosfor je stabilniji i koristi se najviše za proizvodnju šibica i pirotehnike. Crni fosfor je alotropska modifikacija koja nastaje nakon izlaganja crvenog fosfora temperaturama preko hiljadu celzijusa u inertnoj atmosferi.

Najpoznatija so sa fosforom je fosfat. Fosfor je biogen element pa je neophodan za život. Višak fosfata u vodi je štetan jer izaziva preteran rast zelenih bakterija, takozvana zelena voda. Zbog boje se misli da su krive alge ali algicidi ne pomažu u uklanjanju boje vode! U vodotokove fosfati dospevaju iz deterdženata gde služe kao omekšivači vode ali je višak štetan.

beli fosforcrveni fosforcrni fosforfosfodiestarska veza
Preuzeto sa:
https://sh.wikipedia.org/wiki/Fosfor
Kategorija:Parametri
Malezijski puž

Malezijski puž (Melanoides tuberculata) potiče iz Afrike i južne Azije. Ovo su maleni puževi, uskih, šiljatih kućica sivo-smeđe boje sa crvenkasto-braonkastim šarama. Veličina odraslih puževa je od 3-8cm. Hrane se biljnim otpacima, ostacima hrane koja padne od ribica, bukvalno svaštojed, odličan je komunalac a ujedno i veoma dekorativan u samom akvarijumu.

Malezijski puževi se razmnožavaju ovoviviparno (ženka u sebi nosi oplođena jaja) ili partenogenezom (razvijanjem iz neoplođenih jajnih ćelija). Mladi puževi izlaze iz ženke kao već razvijene jedinke veličine oko 1-2 mm i zato ih ponegde zovu živorodni puževi. Puževi su polno zreli kada dosegnu dužinu od oko 5-10 mm. Uglavnom se vrlo brzo razmnožavaju... Mirni puževi koji su neutralni stanovnici akvarijuma. Ne bi ih trebalo držati sa ciklidima, botijama, helenom. Temperatura vode koja im odgovara je od 20-29°C. Ovi puževi su vrlo poželjni među akvaristima zbog više razloga. Ukopavanjem u podlogu, malezijski puževi pomažu da se iz nje oslobode otrovni gasovi i da se podloga obogati dodatnim količinama kiseonika. Biljke ne jedu. Nazivaju ih i ’’meteorolozi’’ zbog toga što izlaze iz podloge kada dođe do promene vazdušnog pritiska.

Preuzeto sa:
http://www.akvarioland.com/Meteorolog\_puz.html
Kategorija:Slatkovodni puževi
Gupike

Gupika (Poecilia reticulata) je slatkovodna ribica iz porodice živorortki. Jedna je od najpopularnijih akvarijskih ribica. Omiljena je medju akvaristima početnicima zbog lakog gajenja i razmnožavanja.

* Veličina: 4-6cm
* Temperatura: 22-25°C
* Kvalitet vode: pH= ?; dGH= ?

## Izgled i osobine

Polni dimorfizam kod gupika je vrlo izražen. Kao i kod većine živorotki, ženke su veće od mužjaka. Odrasla zenka duga je oko 6 cm, a odrasli mužjak oko 4 cm. Divlji mužjaci imaju kratko, ali impresivno repno peraje obojeno, dok du ženke obicno sive i neugledne. Ukrštanjima su dobijeni mužjaci sa dugačkim šlajer perajima, pa čak i ženke obojenog repa.
Domovina gupika je Srednja i Južna Amerika, ali su uvezene i opstale na svim kontinentima osim Antarktika. Iako su namerno raširene da bi kontrolirale populaciju komaraca i širenje malarije, gupike su se ubrzo razmnožile, i sada predstavljaju opasnost prvobitnim stanovnicima voda loje su naselili.

## U akvarijumu

Gupike se u evropskim akvarijumima gaje još od 1905. godine kada je uvezena iz Brazila i Venecuele. Nisu zahtevne po pitanju hemizma vode i temperature, pa se brzo i lako prilagođavaju raznim akvarijumskim uslovima. Optimalna temperatura krece se od 22 do 25°C, ali mogu podnijeti temperaturu i do 15°C. Gupike mogu podnijeti i visok salinitet vode.
Miroljubiva je prema drugim vrstama i stoga podesna za društvene akvarijume. Ne treba je držati sa većim ribama kojima bi mogla postati plen, niti sa ribama koje vole grickati duga peraja, kao što su tetrazone. Mužjaci znaju biti agresivni jedni prema drugima, znaju često biti naporni za ženke, kojima se stalno udvaraju. Iz toga razloga je preporučeno držati jednoga mužjaka i četiri ženke.

Gupike su |živorotke, što znaci da ženke ikru nose u stomaku sve do izleganja. Mužjaci se udvaraju ženkama treperenjem i širenjem peraja, samo parenje je brzo sam kratko. Ženke oplođenu ikru nos u sebi mesec dana, trudna zenka može se prepoznati po tamnom i širokom stomaku. Mlade gupike se rađaju obliku sićušne loptice koja pada na dno i tu se rasklupčava, zatim brzo juri prema površini kako bi napunili svoj riblji mehur vazduhom. Gupike su, kao i sve živorotke, sklone kanibalizmu, pa je vrlo verovatno da će vecina mladih biti pojedena od strane majke po samom rođenju. Iz tog razloga preporučljivo je ženku staviti u gusto zasađen akvarijum, kako bi mladi imali priliku da se sakriju. Plastične mrestilice koje se prodaju često nisu efikasne. Zbog nedostatka prostora ženka često pretrpi šok i ugine. Odrasla ženka u jednom porođaju može dati od 20 do 60 mladih. Jednom oplođena ženka sačuvaće mužjakov mleč u svom telu i kasnije je iskoristiti za buduću oplodnju.

## Galerija

endlersova gupika muzjakgupi moskvagupike jatogupika moskvagupika muzjakgupika zenkažuto-crvena gupika ženkagupika zenkagupika zenkamoskva gupi muzjak
Alternanthera reineckii roseafolia

Alternanthera reineckii *roseafolia* ima crvenkasto braon listove i crveno stablo. Listovi su jaki, otporni na napade ribica i puževa. Njena visina dostiže maksimalno 25-50cm, a grananje u širinu ide od 10-15cm.

Voli jako svetlo. Saditi je direktno ispod izvora svetla, ukoliko je zasađena u senci donji listovi će da odumiru i biljka gubi na svojoj ukupnoj lepoti, sporije raste, a može da dođe i do odumiranja cele biljke.

Srednje je zahtevna vrsta, u rodu Alternathera jedna od malo manje zahtevnih biljaka. Voli meku ili slabo kiselu vodu, bogatu hranljivim materijama, a prija joj i dodavanje preparata za poboljšanje rasta biljaka i CO2.

Biljka se razmnožava tako što se odseče gornji deo biljke i zasadi u podlogu, na matičnom stablu vrlo brzo će se pojaviti novi izdanci. Brzina rasta biljke se može označiti kao srednja.

Zbog same visine sadi se u zadnjem planu akvarijuma ili na bočnim stranama. Obično se postavlja kao jedna od centralnih tačaka u akvarijumu.

Preuzeto sa:
http://www.akvarioland.com/Biljke%20prednjeg%20plana/Zadnji%20plan/Alternanthera\_reineckii\_roseafolia.html
Kategorija:Slatkovodne biljke
Kategorija:Crvena
Kategorija:Prednji plan
Microsorum philipine

Microsorum philipine je vrsta paprati specifična po svojoj strukturi lista. List je dosta naboran kao da je sastavljen od kockica, koje kod mladog lista na oko deluju dosta nežno kao da su od pliša. Listovi su otporni na napade ribica. Njena visina dostiže maksimalno 10-30cm, a grananje u širinu ide od 20-30cm.

Tolerantna vrsta biljke po pitanju svetla, može da raste i pod osvetljenjem slabijeg i jačeg intenziteta.

Spada u red nezahtevnih biljaka, laka je za gajenje, nije neophodno prihranjivanje i CO2, mada se uvek preporučuje radi boljeg napredovanja biljke. Sadi se kao vrste iz roda Anubias, tako što se veže za panj ili kamen sa koncem, vremenom konac istrune, a za to vreme se korenje prihvatilo za površinu na koju smo je vezali. Ne preporučuje se sadnja u podlogu, jer rizom može da istruli ako nije ostavljen slobodan iznad.

Biljka se razmnožava jednostavnim deljenjem, tako što se odseče deo matične biljke koji sadrži rizom i nekoliko listića. Odsečeni deo predstavlja novu mladu biljku koju sadimo na željeno mesto. Može se razmnožavati tako što će na starijim razvijenijim listovima da se formiraju mlade biljke, kada ovi novi pelceri puste korenčiće mogu da se odvoje od matične biljke i zasade zasebno. Spororastuća je vrsta.

Najčešće se sadi – vezuje na panj ili kamen u srednjem delu akvarijuma, ali se takođe može naći i u senci visokih biljaka zadnjeg plana.

Preuzeto sa:
http://www.akvarioland.com/Biljke%20prednjeg%20plana/Srednji%20plan/Srednji\_plan/Microsorum\_philipine.html
Kategorija:Slatkovodne biljke
Kategorija:Prednji plan
Bolbitis heudelotii

Bolbitis heudelotii je biljka koja pripada vodenim papratima, sa lepim svetlo zelenim listovima. Njena visina dostiže maksimalno 15-40cm, a grananje u širinu ide od 5-25cm.

Voli zasenu, odnosno slabije svetlo. Ali isto tako uspeva i pod svetlom malo jačeg intenziteta.

Spada u red zahtevnih biljaka, teža je za gajenje, neophodno je prihranjivanje i CO2. Preferira meku blago kiselu vodu. Sadi se tako što se veže za panj ili kamen sa koncem, vremenom konac istrune, a za to vreme se korenje prihvatilo za površinu na koju smo je vezali. Ne preporučuje se sadnja u podlogu, jer rizom može da istruli ako nije ostavljen slobodan iznad.

Biljka se razmnožava jednostavnim deljenjem, tako što se odseče deo matične biljke koji sadrži rizom i nekoliko listića. Odsečeni deo predstavlja novu mladu biljku koju sadimo na željeno mesto. Spororastuća je vrsta.

Najčešće se sadi – vezuje na panj ili kamen u srednjem delu akvarijuma, ali se takođe može naći i u senci visokih biljaka zadnjeg plana.

Preuzeto sa:
http://www.akvarioland.com/Biljke%20prednjeg%20plana/Srednji%20plan/Srednji\_plan/Bolbitis\_heudeloti.html
Kategorija:Slatkovodne biljke
Kategorija:Prednji plan
Lilaeopsis brasiliensis

Lilaeopsis brasiliensis je biljka sa uzanim, linearnim listovima. Njena visina dostiže maksimalno 5-10cm, a grananje u širinu ide od 5-10cm.

Voli jako svetlo. Može se razvijati i pod svetlom slabijeg intenziteta, ali tada neće imati svoju kompaktnu i gustu formu koju pravi pod jačim osvetljenjem, i cela biljka gubi na lepoti.

Srednje je zahtevna biljka. Podloga u koju se sadi trebalo bi da je bogata sa hranljivim materijama, a dodavanje CO2 je bitan faktor ukoliko želimo da nam ova biljka dobro napreduje.

Matična biljka pored sebe daje nove izdanke koji se šire i prave tepih. Da bi se dobila kvalitetna i kompaktna zelena površina u akvarijumu, poželjno je ove nove izbojke odvajati od matične biljke i rasporediti ih okolo. Spororastuća je vrsta biljke.

U prednjem delu akvarijuma se sadi, interesantna kao zeleni pokrivač.

Preuzeto sa:
http://www.akvarioland.com/Biljke%20prednjeg%20plana/Lilaeopsis\_brasiliensis.html
Kategorija:Slatkovodne biljke
Kategorija:Tepih biljke
Kategorija:Prednji plan
Nymphaea lotus

Nymphaea lotus je biljka sa krupnim prošaranim listovima na dugim lisnim drškama. Oni su postavljeni horizontalno u odnosu na podlogu i kada izrastu izlaze na samu površinu vode. Njena visina dostiže maksimalno 20-80cm, a grananje u širinu ide od 20-60cm.

Voli svetlo jakog inteziteta.

Srednje je zahtevna biljka. Podloga u koju se sadi trebalo bi da je izuzetno bogata hranjivim materijama, u suprotnom biljka neće napredovati. Dodavanje CO2 nije neophodno, ali se uvek preporučuje ukoliko želimo da nam ova biljka još bolje raste.

Ova vrsta akvarijumske biljke ima krtolu i razmnožava se upravo iz nje, tako što se razvije nova mlada biljka koju nakon određenog vremena odvajamo i sadimo na željeno mesto. Brzorastuća je vrsta biljke.

Može biti fokusna tačka u akvarijumu, a isto tako se saditi u srednjem ili zadnjem delu akvarijuma.

Preuzeto sa:
http://www.akvarioland.com/Biljke%20prednjeg%20plana/Zadnji%20plan/Nymphaea\_lotus.html
Kategorija:Slatkovodne biljke
Kategorija:Prednji plan
Kategorija:Zadnji plan
Kategorija:Srednji plan
Crna tetra

Crna tetra (Gymnocorymbus ternetzi) potiče iz Brazila, Bolivije. Telo joj je svetlo sive boje sa izraženim crnim zadnjim delom. Peraja mužjaka su crna, kao i leđno peraje kod ženke. Kod ženke grudno, analno i karlično peraje imaju crnkastu boju. Mužjaci su izrazito teritorijalni i brane svoj prostor od ostalih tako što se šepure, šireći svoja leđna i analna peraja, dobijaju i intezivniju boju. Sve tetre su jatašice pa ih je potrebno držati u jatu od najmanje 5 jedinki kako bi formirale jato i mogle normalno funkcionisati. Ako su ribe u jatu neće se plašiti drugih većih riba, biće manje pod stresom, a time i ređe obolevati. Preporuka je držati tetre u akvarijumu od najmanje 50l. Jako vole gusto zasađeno bilje kako bi se mogle zavlačiti i sakrivati, pogotovo u vreme parenja.

Nisu izbirljive po pitanju hrane. Prihvatice sve vrste suvih hrana u obliku granula, listića i sl. Mogu se hraniti i živom i smrznutom hranom za slatkovodne ribice. Kao i sve tetre, miroljubive su pa se mogu držati sa ostalim doboćudnim tropskim ribama (npr. sve tetre, dvodihalice, živorotke, svi standarno veliki čistači).

Preuzeto sa:
http://www.akvarioland.com/Crna\_tetra.html
Kategorija:Tetra
Kategorija:Slatkovodna ribica
Kategorija:Ikrašica
Echinodorus ozelot green

Echinodorus ozelot *green* je biljka sa karakterističnim listovima po kojima se rod Echinodorus prepoznaje, skupljeni su u rozetu i imaju blago izraženu nervaturu i fleke tamno zelene boje. Njena visina dostiže maksimalno 20-40cm, a grananje u širinu ide od 25-30cm.

Voli jako ili umereno svetlo.

Pripada manje zahtevnim biljkama. Podloga u koju se sadi trebalo bi da je bogata sa hranljivim materijama, dodavanje CO2 nije neophodno ali se preporučuje ukoliko želimo da nam ova biljka uspešno raste.

Način razmnožavanja je vrlo zanimljiv. Biljka kada cveta, iz osnove cvetne drške pušta mlade listiće i na kraju obrazuje i koren. Kada poraste do određene veličine, novonastala jedinka se odvaja i sadi na željeno mesto. Brzina rasta se može označiti kao srednja.

Može da se sadi kao zasebna jedinka ili u manjoj grupi, u srednjem ili zadnjem planu akvarijuma. Zbog jednostavnih zahteva za održavanjem preporučuje se početnicima.

Preuzeto sa:
http://www.akvarioland.com/Biljke%20prednjeg%20plana/Srednji%20plan/Srednji\_plan/Echinodorus\_ozelot\_green.html
Kategorija:Slatkovodne biljke
Kategorija:Prednji plan
Kategorija:Srednji plan
Heteranthera zosterifolia

Heteranthera zosterifolia je biljka sa izduženim tankim listovima koji su tako raspoređeni oko stabla da daju oblik zvezde. Njena visina dostiže maksimalno 30-50cm, a grananje u širinu ide od 10-15cm.

Voli svetlo jakog inteziteta.

Nezahtevna je biljka. Podloga u koju se sadi trebalo bi da je bogata sa hranljivim materijama, dodavanje CO2 nije neophodno, ali se uvek preporučuje ukoliko želimo da nam ova biljka još bolje napreduje.

Razmnožava se mladim izdancima koji izrastaju iz samog korenovog sistema biljke, putem odvajanja bočnih izdanaka ili jednostavnim odsecanjem vrha matične biljke i njenim sađenjem u podlogu. Brzorastuća je vrsta biljke.

Može biti fokusna tačka u akvarijumu ili biljka za zadnji plan akvarijuma. Vrlo interesantna i dekorativna, koristi se kao odličan kontrast crvenim i biljkama sa tamnijim koloritom listova.

Preuzeto sa:
http://www.akvarioland.com/Biljke%20prednjeg%20plana/Zadnji%20plan/Heteranthera\_zosterifolia.html
Kategorija:Slatkovodne biljke
Kategorija:Zadnji plan
Puntius tetrazona Koi

Koi barbus (Puntius tetrazona *Koi*) je pronađen u Sumatri. Jedinke mogu da porastu do 5-6cm. Telo im je izuzetno pljosnato i prilagođeno brzim strujanjima vode. Telo im je zelene boje sa crvenim perajima. Mužjaci su sitniji dok su ženke dosta krupnije. Preporučuje se da se drže na temperaturama od 22 - 26°C. Traže blago kiselu ili blago alkalnu pH, između 6 – 8. Uvek je aktivan. Može se držati i u manjem akvarijumu. Preporučuje se u jatu od 5 jedinki jer se grupno kreće i funkcioniše.

Prihvata granuliranu i lisnatu hranu, takođe prihvata i hranu na bazi algi ili biljaka poput spiruline i sl. Agresivna je i može praviti problem nežnijim ribicama. Ne može se kombinovati sa krupnijim ribicama poput skalara kao i sa sitnijim koje su statične. Izuzetno je aktivna i živahna ribica.

Preuzeto sa:
http://www.akvarioland.com/Koi\_barbus.html
Kategorija:Slatkovodna ribica
Kategorija:Ikrašica
Kategorija:Barbusi
Nymphaea pubescens

Nymphaea pubescens je biljka sa krupnim crveno-bronzanim listovima na dugim lisnim drškama. Oni su postavljeni horizontalno u odnosu na podlogu i kada izrastu izlaze na samu površinu vode. Njena visina dostiže maksimalno 20-60cm, a grananje u širinu ide od 15-20cm.

Voli svetlo jakog inteziteta.

Srednje je zahtevna biljka. Podloga u koju se sadi trebalo bi da je izuzetno bogata hranjivim materijama, u suprotnom biljka neće napredovati. Dodavanje CO2 nije neophodno, ali se uvek preporučuje ukoliko želimo da nam ova biljka još bolje raste.

Ova vrsta akvarijumske biljke ima krtolu i razmnožava se upravo iz nje, tako što se razvije nova mlada biljka koju nakon određenog vremena odvajamo i sadimo na željeno mesto. Brzorastuća je vrsta biljke.

Može biti fokusna tačka u akvarijumu, a isto tako se saditi u srednjem ili zadnjem delu akvarijuma.

Preuzeto sa:
http://www.akvarioland.com/Biljke%20prednjeg%20plana/Zadnji%20plan/Nymphaea\_pubescens.html
Kategorija:Slatkovodne biljke
Kategorija:Prednji plan
Kategorija:Zadnji plan
Kategorija:Srednji plan
Kategorija:Crvena
Kategorija:Braon
Nanakara

Nanakara (Nannacara anomala) potiče iz Južne Amerike. Mužjaci su veći od ženki, narastu 6-7cm, telo im je sa nijansama srebrnkaste i zeleno-plave boje. Kod mužjaka su peraja duža nego kod ženki. Ženke narastu 2-3cm, žuto-narandžaste su sa crnom prugom po dužini tela. Preporuka je ove ribice držati u akvarijumima od minimum 50l. Temperatura vode bi trebala da bude između 25-28 celzijusa, pH vrednost 6,5-7, tvrdoća vode 3 to 8°dH, ali tolerišu i umereno alkalnu i tvrđu vodu.

Svaštojedi su (omnivore), prihvataju raznoliku hranu. Živa hrana najbolje pospešuje mrest, čijim konzumiranjem dobijaju najintenzivnije boje. Ovaj patuljasti ciklid se može gajiti i sa drugim miroljubivim ribicama koje krase biljne akvarijume. Ne bi trebalo imati više od jednog para na 50l vode zbog međusobne teritorijalnosti.

Preuzeto sa:
http://www.akvarioland.com/Nanakara.html
Kategorija:Slatkovodna ribica
Kategorija:Ikrašica
Kategorija:Patuljasti ciklidi
Kribenzis

Kribenzis (Pelvicachromis pulcher) potiče iz Nigerije i Kameruna. Kribenzis spada u porodicu patuljastih ciklida Afrike. Mogu narasti do 7-8 cm dužine. Ženke su veće i bolje obojene. Imaju rozi stomak koji dolazi do izražaja. Izuzetno izdržljiva ribica. Pogodna temperatura u akvarijumu za njih je od 24 do 27 celzijusa a pH od 5 – 7,5. Vole da postoje mesta za zaklon gde obično formiraju svoje *gnezdo*. Lako se razmnožavaju pa mogu prirediti prijatno iznenadjenje početnicima.

Svaštojedi su (omnivore), prihvataju raznoliku hranu. Živa hrana najbolje pospešuje mrest i konzumiranjem iste dobijaju najintenzivnije boje. Miroljubiva ribica (zna biti i agresivna) koja se može gajiti i sa drugim miroljubivim ribama koje krase biljne akvarijume.

Preuzeto sa:
http://www.akvarioland.com/Kribensis.html
Kategorija:Patuljasti ciklidi
Kategorija:Ikrašica
Kategorija:Slatkovodna ribica
Fosfat

Fosfati su soli fosforne kiseline (H3PO4). U akvarijumu nastaju kao produkt raspadanja otpada na dnu, uvenulih delova biljaka i uginulih ribica. Biljke koriste fosfate za rast i razvoj. Ako nema dovoljno biljaka može da dođe do pojave zelene vode koja je posledica cvetanja modro-zelene alge.
Kategorija:Parametri
Bacopa monieri

Bacopa monieri je biljka sa ovalnim listićima, naizmenično raspoređenim duž stabljike. Za razliku od Bacopa caroliniana nema gusto poređane listiće na stabljici, već je malo ređa. Njena visina dostiže maksimalno 25-50cm, a grananje u širinu ide od 8-15cm.

Voli jako svetlo. Ukoliko je intezitet svetla slabiji biljka će da se izdužuje i neće imati pravu formu.

Nezahtevna je biljka. Podloga u koju se sadi trebalo bi da je bogata sa hranljivim materijama, dodavanje CO2 nije neophodno, ali se uvek preporučuje ukoliko želimo da nam ova biljka još bolje napreduje. Voli malo tvrđu vodu.

Lako se razmnožava, iz bočnih izdanaka ili odsecanjem vrhova matične biljke koje zatim treba saditi na željeno mesto da se ukorene. Spada u red spororastućih vrsta biljaka.

U srednjem ili zadnjem delu akvarijuma se sadi, najčešće u grupi.

Preuzeto sa:
http://www.akvarioland.com/Biljke%20prednjeg%20plana/Zadnji%20plan/Bacopa\_monieri.html
Kategorija:Slatkovodne biljke
Kategorija:Prednji plan
Lorikaria

Lorikaria (Rineloricaria parva) potiče iz Brazila, Paragvaja i Argentine. Mogu da narastu oko 11-12cm. Imaju izuzetno vitko telo sa dugim perajima, boja tela je sivkasto braonkasta, prošarana sa tamno braon flekicama. Prepoznavanje polova je tipično za familiju Loricariidae. Mužjaci kada su polno zreli, za razliku od ženki, imaju oko usta male bodljikave izraštaje poput brkova. Temperatura vode bi trebala da bude izmedju 25-28 celzijusa, pH vrednost 6,5-7, tvrdoća vode 3 do 8°dH, ali tolerišu i umereno alkalnu i tvrđu vodu.

Preuzeto sa:
http://www.akvarioland.com/Lorikaria.html
Kategorija:Algari
Kategorija:Ikrašica
Kategorija:Slatkovodna ribica
LDA 16 šlajer

LDA 16 šlajer (Ancistrus sp.) potiče iz Južne Amerike. Telo je tipičnog izgleda porodice Loricariidae, širokog prednjeg dela u području glave da bi se telo sve više sužavalo prema repu koji izgleda kao šiljak. Prve usne leđnog i oba prsna peraja kod mužjaka nekih vrsta su okoštale i čine bodlje. Telo je spolja prekriveno koštanim ljuspicama, a usta su modifikovana u aparat za usisavanje algi i sitnih organizama, smeštena prema dole. Oko usta se kod odraslih mužjaka nalaze brčići, poput iglica, u nekoliko nizova. Mužjaci takođe imaju i tzv."kožne zube" koji se nalaze u blizini usana, verovatno služe u prehrani. Odrasli mužjaci oko usta imaju nekoliko redova sitnih šiljaka (kao brčići), dok ženke imaju svega 2-3 šiljka. Boja tela im je smeđa, siva ili crna sa šarama duž tela, a jedan manji deo dolazi sa žutim ili svetlim šarama. To je korisna riba jer čisti akvarijum od algi, nije prevelika pa se može držati i sa manjim ribicama jer nije agresivna.

U akvarijumu se često hoće izmrestiti. Potrebno je samo puno kamenja i šupljina u koje se mogu zavlačiti. Najradije se mreste u dupljama panjeva ili pećinama, gde ženka polaže jaja. Mužjak ih oplodi i on se dalje brine o jajima. Vrlo često uopšte ne izlazi iz rupe već mu viri samo rep, pa tu treba pripaziti da mu se nekako na otvor aplicira hrana u tabletama ili nešto slično. Osnovna hrana su alge, ove ribe neumorno čiste staklo, podlogu, dekoraciju, filter i sl. To im obično nije dovoljno, pa je potrebno dodavati hranu u tabletama i granulicama , ali one moraju biti biljnog porekla. Dobroćudna je ribica pa se može držati sa većinom ribica, u pravilu sa svima osim sa ciklidima.

Preuzeto sa:
http://www.akvarioland.com/LDA\_16.html
Kategorija:Algari
Kategorija:Slatkovodna ribica
Kategorija:Ikrašica
Gvožđe

Gvožđe predstavlja jedan od najzastupljenijih metala na Zemlji a veoma je zastupljen u zemljinom jezgru. Može se nalaziti u 2 oksidaciona stanja, kao dvovalentni ili kao trovalentni katjon. Zbog kiseonika u atmosferi i u vodi gvožđe se nalazi u prirodi najčešće u višem oksidacionom stanju. Predstavlja centralni deo hemoglobina i zaslućno je za prenos kiseonika po organizmu. Previše rastvorenog gvožđa može obojiti vodu u boju rđe, koja predstavlja oksid gvožđa. U domaćinstvu se ove fleke lako uklanjaju hlorovodoničnom (sonom) kiselinom.
Oskar

Oskar (Astronotus ocellatus) spada u ciklide. Porodica ciklida je ogromna grupa - ima verovatno više od 2.000 vrsta - slatkovodnih ribica dubokog tela ograničenih na Južnu Ameriku, Afriku i Šri Lanku. Baršunasti ciklid, koji živi u Južnoj Americi, ima "oči" - velike, narančasto obrubljene crne točke pri bazi repa - koje mu služe da zavara grabljivce. U jednom leglu ima oko 2.000 jaja. Kao i većina ciklida, ova se vrsta brine za svoje mlade i čuva ih.

* Veličina: 30cm
* Temperatura: 23-27°C
* Kvalitet vode: pH: 6,0 - 8,0; dGH: 5,0 - 19,0

## Razmnožavanje

Razlikovati pol je nemoguće ako nemamo dva pripadnika različitog pola za usporedbu - ženke su nešto manje i zaobljenijeg stomaka.

Za mrest je potrebno imati uparene primerke (da su zajedno odmalena) i podići temperaturu vode do 29°C, te ubaciti oveći kamen na koji će par položiti svoja jajašca. Otkad se mlađ omresti roditelji će ih premeštati i čuvati, sve do stadijuma slobodnog plivanja.

## Galerija

1/1
Preuzeto sa:
http://akvaristikasimeunovic.weebly.com/baza-riba.html
Kategorija:Slatkovodna ribica
Kategorija:Ikrašica
Kategorija:Ciklidi
Plavi ramirez

Ramirez (Microgeophagus ramirezi) *electric blue* potiče iz Južne Amerike. Mogu narasti do 5-6 cm dužine. Mužjaci su veći. Kod mužjaka su leđno i analno peraje duže nego kod ženki. Dobijeni su brojnim ukrštanjem i izrazito su plave boje. Jako je bitno držati ih u akvarijumu sa konstantnom temperaturom između 24-30 celzijusa . Kako su poprilično osetljivi na bakterijske infekcije, higijena akvarijuma mora biti na visokom nivou. Preferiraju meku vodu niže pH vrednosti 6,0-6,5 (pa čak i pH 5,0-6,5). Preporučuje se držanje u akvarijumima veće litraže.

Svaštojedi su (omnivore), prihvataju raznoliku hranu. Živa hrana najbolje pospešuje mrest i konzumiranjem iste dobijaju najintenzivnije boje. Miroljubiva ribica koja se može gajiti i sa drugim miroljubivim ribicama koje krase biljne akvarijume. Ne bi trebalo imati više od jednog para na 50l vode zbog međusobne teritorijalnosti.

Preuzeto sa:
http://www.akvarioland.com/Plavi\_ramirez.html
Kategorija:Patuljasti ciklidi
Kategorija:Slatkovodna ribica
Kategorija:Ikrašica
Gurami

Gurami (Sphaerichthys osphromenoides) potiče iz Malezije, Bornea, Sumatre. Oblikom tela podsećaju na vrste kao što su trihogatseri, kolise i sl. Pripadaju istoj porodici. Imaju interesantan braon čokoladni kolorit sa poprečnim svetlim prugama. Ženke su sa zaobljenijim telom, dok su mužjaci izduženiji i sa gornjim zašiljenim perajem. Dok su mladi teško se određuje pol. Veličina odrasle jedinke 4-5cm. Imaju poseban disajni organ koji im omogućava da udišu i atmosferski vazduh (tzv.dvodihalice). Preporučuje se da se drže na temperaturama od 26-28°C. Najviše im pogoduje pH od 4,5-6,5, a takođe i mekša voda. Gusto ubiljen akvarijum sa dosta plutajećeg bilja, panjeva i tamne podloge doprineće da ova vrsta ima najoptimalnije uslove, slične njihovom prirodnom staništu. Najmanja litraža akvarijuma koja se preporučuje za čoko gurami je 100L.

Najbolje je za ovu vrstu koristiti živu ili smrznutu hranu u vidu artemija i dafnija, larve komaraca i sl. Mogu se hraniti i suvom hranom, ali ne svakodnevno. Mirnog su temperamenta. Mogu se kombinovati sa bilo kojom ribicom koja je isto takvog karaktera.

Preuzeto sa:
http://www.akvarioland.com/Gurami\_Sphaerichthys\_osphromenoides.html
Kategorija:Slatkovodna ribica
Kategorija:Ikrašica
Razbora

Razbora (Trigonostigma heteromorpha) potiče iz Tajlanda, Indije i Singapura. Jedinke mogu da porastu do 3,5-4,5cm. Telo im je pljosnato. Oker do svetlo oker boje je sa crnim trouglom u zadnjem delu tela. Jatna je ribica. Preporučuje se da se drže na temperaturama od 21 - 28°C. Traže blago kiselu ili blako alkalnu pH, između 5 – 7,5. Uvek je aktivna ribica. Može se držati i u manjem akvarijumu. Preporučuje se u jatu od 5 jedinki jer se grupno kreće i funkcioniše.

U priordi se hrani insektima i crvićima. Prihvata granuliranu i lisnatu hranu, takođe prihvata i hranu na bazi algi ili biljaka poput spiruline i sl. Nije agresivna ribica, konstantno je u jatu i formira kompaktno jato. Izuzetno je aktivna i živahna ribica. Nije puno zahtevna, čest je izbor malo iskusnijih akvarista.

Preuzeto sa:
http://www.akvarioland.com/Rasbora.html
Kategorija:Ikrašica
Kategorija:Slatkovodna ribica
Hygrophila sp tiger

Hygrophila sp. *tiger* je biljka sa lancetastim listovima braon boje i poprečnim prugicama po čemu je dobila naziv **Tiger**. Njena visina dostiže maksimalno 10-20cm, a grananje u širinu ide od 10-15cm.

Voli svetlo jakog inteziteta. Ukoliko je intezitet svetla slabiji biljka će da se izdužuje i neće imati pravu formu, kao ni kolorit.

Srednje je zahtevna biljka. Podloga u koju se sadi trebalo bi da je bogata sa hranljivim materijama, dodavanje CO2 i tečne prihrane nije neophodno, ali se uvek preporučuje ukoliko želimo da nam ova biljka još bolje napreduje i ima lepši kolorit.

Razmnožava se iz bočnih izdanaka ili odsecanjem vrhova matične biljke koje zatim treba saditi na željeno mesto da se ukorene. Brzina rasta se može označiti kao srednja.

Najbolje je saditi je u grupi, u centralnom delu akvarijuma. Interesantna i vrlo dekorativna biljka, koristi se kao kontrast većini akvarijumskih biljaka.

Preuzeto sa:
http://www.akvarioland.com/Biljke%20prednjeg%20plana/Srednji%20plan/Srednji\_plan/Hygrophila\_sp\_tiger.html
Kategorija:Slatkovodne biljke
Kategorija:Srednji plan
Kategorija:Prednji plan
Kategorija:Braon
DGH

Stepen opšte tvrdoće vode (*Degrees of general hardness* - dGH) je mera prolazne tvrdoće vode. Meri se određivanjem koncentracije kalcijumovih i magnezijumovih jona u određenoj količini vode. 1 dGH je definisan kao 10 mg CaO po litri vode (0.17832 mmol/l). Komercijalne test trake za tvrdoču vode daju vrednost u ppm (delovi u milion delova). KAd se ovo preračuna na CaO dobija se da je 1dGH = 17.848 ppm.
Kategorija:Parametri
Cladophora aegagrophylla

Cladophora aegagrophylla je vrsta alge najčešće u formi lopte.

Voli svetlo slabijeg intenziteta.

Nije zahtevna, nema koren i ne sadi se, već se postavlja na samu površinu podloge u akvarijumu.

Sporo raste. Razmnožava se tako što se posle određenog vremena lopta raspukne u više delova koji nastavljaju samostalno da rastu.

U prednjem delu akvarijuma se postavlja, može se raširiti i umesto *lopte* formirati pljosnati oblik u vidu tepiha.

Preuzeto sa:
http://www.akvarioland.com/Biljke%20prednjeg%20plana/Cladophora\_aegagrophylla.html
Kategorija:Slatkovodne biljke
Kategorija:Prednji plan
Anubias lanceolata

Anubias lanceolata je biljka sa izduženim lancetastim listovima. Listovi su čvrsti i jaki, otporni na napade ribica i puževa. Njena visina dostiže maksimalno 15-25cm, a grananje u širinu ide od 10-15cm.

Voli zasenu, odnosno slabije svetlo. Preporuka je da se sadi u senci drugih biljaka, jer tada će imati optimalne uslove za svoj rast i razvoj.

Spada u red nezahtevnih biljaka, laka je za gajenje, nije neophodno prihranjivanje i CO2, mada se uvek preporučuje radi boljeg napredovanja biljke. Sadi se tako što se veže za panj ili kamen sa koncem, vremenom konac istrune, a za to vreme se korenje prihvati za površinu na koju smo je vezali. Ne preporučuje se sadnja u podlogu, jer rizom može da istruli ako nije ostavljen slobodan iznad.

Biljka se razmnožava jednostavnim deljenjem, tako što se odseče deo matične biljke koji sadrži rizom i nekoliko listića. Odsečeni deo predstavlja novu mladu biljku koju sadimo na željeno mesto. Spororastuća je vrsta.

Najčešće se sadi – vezuje na panj ili kamen u srednjem delu akvarijuma, ali se takođe može naći i u senci visokih biljaka zadnjeg plana.

Preuzeto sa:
http://www.akvarioland.com/Biljke%20prednjeg%20plana/Srednji%20plan/Srednji\_plan/Anubias\_lanceolata.html
Kategorija:Slatkovodne biljke
Kategorija:Srednji plan
Carska tetra

Carska ili palmeri tetra (Nematobrycon palmeri) potiče iz Kolumbije. Jedna od najkrupniji tetri, naraste do 7cm. Ima daleko najatraktivnije boje tela i peraja. Telo joj je blago vretenasto, a celinu jedino razbija elegantno zaobljen rep. Za razliku od drugih vrsta tetri, razlika u polovima je više nego vidna. Vrlo lako je razlikovati mužjaka od ženke i na sam pogled. Peraja kod oba pola su blago žućkaste boje, krajevi su blago crne boje, dok su prema delu koji se spaja s telom blago crvenkaste boje. Boja tela je plavo-sivkasta i ide ka ljubičastim tonovima. Velika tamno crna crta ide od vrha glave prema repu. Boje tela su svetlija s gornje strane crte. Leđna i repna peraja kod mužjaka su primetno duže i izražajnije nego kod ženke. Glavna razlika je u repu, gde mužjak po sredini repa ima izduženu traku peraja i s tim daje repu izgled trozuba. Očne zenice kod mužjaka su svetloplave boje dok su kod ženki crne. Ženka je inače dosta manja i vitkija.

Preporučuje se da se drže na temperaturama od 24-29°C. Vole blago kiselu vodu, dakle pH između 5,5 i 7. Potrebno ih je držati u jatu od najmanje 10 jedinki kako bi formirale grupaciju i mogle normalno funkcionisati. Držite li se ovog saveta neće se plašiti drugih većih riba, biće manje pod stresom, a time i ređe obolevati i svakako duže živeti. Rado prihvataju listiće i granuliranu hranu. Takođe rado jedu živu hranu u vidu artemija i dafnija, larve komaraca i sl.Može se kombinovati sa bilo kojom ribicom koja je mirnog i ne agresivnog karaktera. Otporna je i retko oboleva, zbog svoje veličine pogodnije je držati je u većim akvarijumima.

Preuzeto sa:
http://www.akvarioland.com/Palmeri.html
Kategorija:Tetra
Kategorija:Slatkovodna ribica
Kategorija:Ikrašica
Hygrophila polysperma sunset

Hygrophila polysperma sunset je biljka sa lancetastim listovima raspoređenim duž stabla. Nervatura gornjih listova, ukoliko biljka ima odgovarajuće uslove, ima nijansu žućkaste boje. Njena visina dostiže maksimalno 20-30cm, a grananje u širinu ide od 6-10cm.

Voli svetlo jakog inteziteta, u zaseni lepota njenih listova ne dolazi do izražaja.

Nije preterano zahtevna biljka. Podloga u koju se sadi trebalo bi da je bogata sa hranljivim materijama, dodavanje CO2 nije neophodno, ali se uvek preporučuje ukoliko želimo da nam ova biljka još bolje napreduje i ima lepši kolorit.

Razmnožava se iz bočnih izdanaka ili odsecanjem vrhova matične biljke koje zatim treba saditi na željeno mesto da se ukorene. Brzorastuća je vrsta biljke.

Najbolje je saditi je u grupi, u srednjem ili zadnjem planu akvarijuma. Vrlo interesantna i dekorativna.

Preuzeto sa:
http://www.akvarioland.com/Biljke%20prednjeg%20plana/Zadnji%20plan/Hygrophila\_polysperma\_sunset.html
Kategorija:Slatkovodne biljke
Kategorija:Srednji plan
Kategorija:Zadnji plan
Kategorija:Žuta
Columnaris

Simptomi:

* vataste bele naslage na ribi koje se šire
* riba gubi apetit i postaje letargična

Lečenje:

* antibioticima širokog spektra delovanja poput Tetra Medica General Tonic, Sera Bactopur/Direct
* solne kupke
* karantin

Savet:

Ne podizati temperaturu vode jer povišena temperatura pogoduje razvoju bakterija! Također možete probati lečiti ribu sokom od belog luka u kombinaciji sa slanom kupkom.

Preuzeto sa:
http://www.aquariss.net/ribe/bolesti-i-lijecenje-riba.html
Kategorija:Bolest
Crna neonka

Crna neonka (Hyphessobrycon herbertaxelrodi) se prirodno može naći u slatkim vodama Paragvaja i južnog Brazila. Ovu tetru, zajedno sa crvenom ili plavom, akvaristi vole svrstavati u jednu podgrupu neon tetri, iako to sistematički nije pravilno. Crna neonka spada u manje tetre, naraste do veličine 5 cm, sive je boje, a duž tela sa svake strane ima jednu srebrnkastu liniju koja ide od oka pa sve do korena repa. Ova tetra nema jako razvijena peraja, što znači da ima "uobičajen" oblik peraja. Polni dimorfizam nije jasno vidljiv po spoljašnjem izgledu, jedino iskusniji akvaristi će videti malenu razliku u građi tela mužjaka i ženke.

Držanje: Sve tetre su jatašice pa ih je potrebno držati u jatu od najmanje 5 jedinki kako bi formirale jato i mogle normalno funkcionisati. Držite li se ovog saveta neće se plašiti drugih većih riba, biće manje pod stresom, a time i ređe obolevati. Preporuka je držati tetre u akvarijumu od najmanje 50l. Jako vole gusto zeleno bilje kako bi se mogle zavlačiti i sakrivati, pogotovo u vreme parenja.

Ishrana: Dovoljno je da ih hranite osnovnom hranom za tropske ribice u listićima, ali s obzirom da žive u središnjem delu akvarijuma vrlo rado će prihvatiti i granulice, i to sitnije ili srednje veličine, zavisno od veličine ribica.

Ponašanje u akvarijumu: S obzirom da se radi o izuzetno osetljivim manjim ribicama, mogu se držati sa živorotkama, manjim ostalim tetrama, svim dvodihalicama, i čistačima.

Preuzeto sa:
http://www.akvarioland.com/Crna\_neonka.html
Kategorija:Slatkovodna ribica
Kategorija:Ikrašica
Kategorija:Tetra
Dijamant tetra

Dijamant tetra (Moenkhausia pittieri) potiče iz okolnih voda i jezera Valensije u Venecueli.
Može da poraste do 6 cm. Pljosnatog je oblika i izrazito uska. Razlika između mužjaka i ženke je neznatna. Naime prepoznaje se po reflektujućoj površini krljušti. Mužjaci su malo krupniji i imaju duža peraja, krljušt im se presijava i do ljubičaste boje dok su ženke sitnije sa kraćim perajima i bez intezivnog sjaja krljušti.

Preporučuje se da se drže na temperaturama od 24-29°C. Traže blago kiselu vodu, dakle pH između 5,5 i 7. Potrebno ih je držati u jatu od najmanje 10 jedinki kako bi formirale jato i mogle normalno funkcionisati. Držite li se ovog saveta neće se plašiti drugih većih riba, biće manje pod stresom, a time i ređe obolevati i svakako duže živeti.

U prirodi se hrane insektima, dok u akvarijumskim uslovima rado prihvataju listiće, granuliranu hranu. Takođe rado jedu živu hranu u vidu artemija i dafnija, larve komaraca i sl.

Ovo je manja ribica pa stoga voli manje mirnije ribice ili krupnije sporije ribice. Može se kombinovati sa bilo kojom ribicom koja je mirnog i ne agresivnog karaktera. Traži puno prostora sa mnoštvo bilja.

Preuzeto sa:
http://www.akvarioland.com/Dijamant\_tetra.html
Kategorija:Tetra
Kategorija:Ikrašica
Kategorija:Slatkovodna ribica
Rostrata

Rostrata (Botia rostrata) potiče sa Bornea i Sumatre. Jedinke mogu da porastu i do 15cm. Telo im je izuzetno vretenasto. Beličasto-sive je boje sa crnim prugama. Za razliku od ostalih ribica botije nemaju krljušt i zbog toga su dosta podložnije bolestima. Preporučuje se da se drže na temperaturama od 24 - 30°C. Traže blago kiselu vodu, pH između 5 - 7. Ume da pravi problem u akvarijumu, širokolisne biljke buši i može maltretirati ribice do smrti kada dostigne maksimalnu veličinu.

U prirodi se hrani puževima, dok u akvarijumskim uslovima može pored puževa jesti i granuliranu hranu i sl. Obavezan je poklopac jer često iskače iz akvarijuma. Može se kombinovati sa krupnijim ribicama poput skalara i sl. Izuzetno je aktivna i živahna ribica.

Preuzeto sa:
http://www.akvarioland.com/Botia\_rostrata.html
Kategorija:Slatkovodna ribica
Kategorija:Ikrašica
Kategorija:Botije
Monosolenium tenerum

Monosolenium tenerum je biljka u formi mahovine, bez korena i stabla. Može se reći da podseća na Ricciu, ali je dosta krupnija. Njena visina dostiže maksimalno 2-5cm, a grananje u širinu ide od 3-10cm.

Tolerantna vrsta biljke po pitanju svetla, može da raste i pod osvetljenjem slabijeg i jačeg intenziteta.

Pripada srednje zahtevnim biljkama. CO2 se preporučuje ukoliko želimo da nam ova biljka bolje raste. Sadi se tako što se zaglavi izmedju biljaka, kamena ili grana, a može se i blago zakačiti koncem za panj ili kamen dok se ne prihvati za podlogu.

Matična biljka pored sebe daje nove izdanke koji se šire i prave žbun. Jednostavnim odvajanjem se može rasporediti na željenom mestu u akvarijumu. Spororastuća je vrsta biljke.

Monosolenium tenerum je izuzetno privlačna biljka koja kada se prilagodi uslovima u akvarijumu formira male loptaste forme koje izgledaju izuzetno dekorativno. Vezuje se u prednjem delu akvarijuma.

Preuzeto sa:
http://www.akvarioland.com/Biljke%20prednjeg%20plana/Monosolenium\_tenerum.html
Kategorija:Slatkovodne biljke
Kategorija:Srednji plan
Kategorija:Mahovine